
PROME MINISTER EVELVN WEVER-CROES 


nnovacion, Organisacior 


PROME MINISTER A SCOGE REGALONAN 


DI COMPANIANAN LOCAL PA OBSEKIA 
SECRETARIO DI ESTADO VAN HUFFELEN 


E empresarionan ta splica di nan productonan 


Prome Minister Evelyn Wever - Croes ta splica e inspiracion 
tras di escogencia di regalonan cu a obsekia Secretario di 
Estado Alexandra van Huffelen durante su bishita na Aruba. 
Sra. Van Huffelen a expresa di keda sumamente contento 
cu e regalonan y a aprecia esakinan masha hopi. 


Pa locual ta e set di marca 'Ha'bon' ta trata di productonan 
di compania local cu ta traha cu personanan cu limitacion. 
Bunita di e compania aki ta cu e ta promove inclusion di tur 


persona den comunidad, cual ta algo cu Gabinete Wever - 
Croes ΙΙ ta sostene. Ademas αἱ esaki, e compania ta brinda 
productonan di super bon calidad. 


E otro obsekio cu a regala sra. Van Huffelen ta un bunita 
sjaal di diseñador local Gigila Gomez. Un diseño di un 
collecion inspira pa 'biento', nos colornan di bandera y nos 
hendenan local. Tur esaki refleha door di un diseño colorido 
y Caribense. 

Naline Heilbron ta splica cu Ha'bon ta un compania di 
productonan traha na man na Aruba door di personanan cu 
limitacion. Sra. Heilbron ta splica cu e momento cu el a ricibi 
yamada di Prome Minister Evelyn Wever - Croes, cu e peticion 
pa un regalo special pa e bishita internacional aki, tabata un 
momento yena cu orguyo. 


'Ha'bon Aruba, no ta unicamente habon. 
Como cu e demanda a cuminsa crece, e 
mercado tambe a cuminsa crece. Nos a 
cuminsa aventura exitosamente den otro 
ramonan di cuido di cuero ‘skin care’, a 
base natural cu ingredientenan natural.’ 

E regalo cu a scoge ta uno edicion limta, 
traha cu champaña. Y ta un promedio di 60 
dia pa e madura pa e yega na e mihor PH 
pa bo cuero, cabei y henter curpa. 


Tambe a scoge full e liña di colageno, 
elastina hyaluronic acid como parti di 
e regalo, sra. Heilbron a splica. Dene 
cahita cu tambe ta wordo traha na man pa 
personanan cu limitacion, ta inclui un carchi 
cu tur historia di con ta traha e producto y e 
team cu ta tras di e productonan. 


‘Ta orguyoso di e oportunidad y contento cu Prome Minister a 
scoge productonan di Aruba, pa haci un entrega na un persona 
hopi importante. Ta sigur cu tur locual cu a traha y cu a obsekia 
ta sali for di curson y cay na bon tera.’ 


Diseñadora local Gigiola Gomez tambe a expresa cu como 
Arubiano e ta orguyoso di a haya e oportunidad pa a traves di 
Prome Minister, scoge un regalo pa Secretario di Estado van 
Huffelen. 'Arubianonan tin hopi talento y mester support esaki. 
Prome Minister sigur a haci un bon impresion.’ 


Sra. Gomez a sigui splica cu e inspiracion 
tras di sjaal escogi ta nos cultura. ‘Mi a 
wordo inspira como cu Aruba ta trece hopi 
hende cerca, diferente nacionalidad cu 
ta trece desaroyo pa nos pais. Mi ta kere 
nos hendenan ta nos personanan clave y 
mester sostene otro. Mi a inspira tambe 
no solamente pa hendenan, pero tambe e 
biento cu ta supla nos bandera nacional. E 
sjaal tin e print di colornan di nos bandera 
y e movimento di biento cu ta trece tur 
hende hunto.' 


Sra. Gomez a keda hopi contento cu Prome 
Minister ta considera nos Arubianonan 
pa trece algo asina dilanti, pa intruduci 
hendenan internacional articulonan tipico, 
autentico y cu tin un storia di conta di nos cultura. 

Tur Arubiano tin cu uni y empodera otro pa nos por yega 
internacional. Pa esaki, colaboracion ta hopi importante’, sra. 
Gomez a termina bisando. 

Vice Prome Minister 


TRASH 2 CASH: E PROMESA CU NOS 


MINISTER URSELL ARENDS 


rte y 


TA 


CERA CU E SIGUIENTE GENERACIONNAN 


Minister Ursell Arends a anuncia kico ta "Trash 2 Cash" Waste 
Management Solutions durante rueda di prensa 22.2.22, un 
fecha cu lo bai den historia unda nos ta haci un promesa cu 
nos generacionnan di futuro pa haci todo por todo pa Aruba tin 
su propio economia circular aki 10 aña. 


Di parti di gobierno ta importante pa stimula mas negoshi pa 
explora e balor cu e materialnan procesa di reciclahe por tin, 
pa asina tambe mas por participa na e solucionnan grandi den 
Aruba su maneho di desperdicio. 


Prome cu reenforsa legislacion, mester crea e fundeshi 
solido den comunidad caminda tin infrastructura - diferente 
organisacionnan - pa procesa tur e diferente tiponan di 
desperdicio. 


Durante e simannan binidero por haci un "pitch" caminda cada 
individual of organisacion por comparti nan idea di con pa yuda 
reduci of cambia e destino di nos desperdicio via un video 


N = Morelinformation Pitch your idea: 
d WWW:trashtocasharuba.org 


cortico na e website www.trashtocasharuba.org. 


Aki un luna, dia 22 αἱ maart durante "Trash to Cash" Waste 
Management Solutions su forum lo presenta e finalistanan 
di esnan cu a upload nan idea. Durante e forum lo haya e 
oportunidad pa pitch nan idea completo na un panel. 


Asina aki Minister Ursell Arends kier pa hunto cu tur esnan 
cu tin un idea pa procesa of traha cu material procesa, nan 
cuminsa cu e actividadnan aki mas pronto posibel. 


Minister Arends a splica cu unabes tin partnernan den 
comunidad cu ta haci e trabou di procesamento, lo continua na 
proximo fase den e maneho nobo di desperdicio: legislacion 
manera un "Waste Policy" cu ta bai reenforsa tur esfuerso den 
maneho di desperdicio. 


Bishita www.trashtocasharuba.org pa haya sa mas kico ta 
rekeri pa asina bo tambe por pitch bo idea! 


TRASH CASH 


Waste Management Solutions 


Ministerio di Transporte, Integridad, 
Naturalesa y Asuntonan di Adulto Mayor 

XIOMARA MADURO 


MINISTER XIOMARA MADURO A BISHITA 
ARCHIVO NACIONAL ARUBA 


Recientemente, pa sera conoci cu e departamentonan cu 
ta resorta bou di Ministerio di Finansa y Cultura, Minister 
Xiomara Maduro a bishita Archivo Nacional Aruba (ANA) pa 
cera conoci cu e personal y e trabounan cu ta wordo haci pa e 
departamento. 


E bishita a cuminsa cu un reunion cu e staff di ANA, encabesa 
pa e director Sr. Raymond Hernandez. Durante e reunion 
aki, Minister Maduro a haya un bista di tur locual ta trata e 
trabounan cu ANA ta haci, e importancia di e trabou aki pa Pais 
Aruba, e retonan cu tin awor y esnan cu futuro lo trece cun'e 
mirando e desaroyonan mundial cu tin riba e tereno di archivo 
y su conservacion como patrimonio nacional. 


Despues di e reunion, Minister Maduro a cera conoci cu e 
personal di ANA y nan trabou. Durante e recorido, Minister 
Maduro a haya un bista di e proceso di archivo di documentonan 
y a wordo sorpresa cu e file di su defunto Tata, kende como 
director suplente di Bureau Interne Diensten, a percura pa traha 
riba e arhivo historico nacional pa nos Pais. Minister Maduro 
a haya e oportunidad tambe pa por admira e buki di mas bieu 
den e coleccion di ANA, cual ta e buki titula 'Rekwesten 1816 
-1839.' 


E mandatario a presencia e proceso di restauracion di un di 
e bukinan di mas bieu cu ANA tin den su coleccion. E buki ta 
data di aña 1867. Minister Maduro a tuma parti tambe na e 
proceso di conservacion, aplicando un lijm special na un di e 
documentonan y cu esaki a yuda conserva e documento aki 
pa e proximo 100 aña. Na final di e recorido Minister Maduro a 
ricibi e 'stamboom' di su famia como un bunita recuerdo di su 
bishita na ANA. 


Minister Maduro ta gradici e director y henter e personal di 
ANA pa un mainta informativo pa por a haya un bon bista di 
e importancia di ANA su trabou pa warda, cuida y proteha e 
archivo cu tin balor historico pa nos Pais. 

Inscripcion a habri pa competencia di 


e 

E aña aki un biaha mas Comision Celebracion Dianan Nacional 
(CCDN), Departamento di Cultura Aruba (DCA), bou auspicio di 
Ministerio di Cultura hunto cu Comision Arte di Palabra (CAdP) 
y Fundacion Corector di Papiamento (FCdP), ta organisa e 
prestigioso competencia pa nombra nos di nuebe Poeta di 
Patria pa aña 2022. 


Pa e motibo aki nos ta extende un invitacion na tur escritor, 
poeta y declamado di 18 aña y mas, pa busca den nan curason 
e inspiracion pa skirbi bo miho elogio y poema na Papiamento, 
di nos dushi tera Aruba y su Cultura. 

E ultimo dia pa inscribi pa participa lo ta dia prome (1) di maart 
proximo y pa entrega bo obra ta dia 4 di maart binidero. E 
competencia di Poeta di Patria lo tuma luga dia 15 di maart na 
Cas di Cultura pa 7 or pm. Escritornan cu inscribi lo mester bini 
presenta nan obra, si acaso bo mes no por presenta bo obra, 
por laga un otro persona present'e pa bo. 


Cada escritor por entrega un (1) obra, e poema mester ta na 
Papiamento y por tin entre 4 cu 9 strofa; cada strofa mester tin 
4 frase y por rima. 

Lo tin premio pa e Poeta di Patria, pa di dos y di tres luga. 


E aña aki comision di Poeta di Patria y Arte di Palabra, ta 
organisa un tayer presenta pa Sr. Mirto Lacle. Durante di e 
tayer por siña, con lo por arma diferente composicion poetico. 
E tayer lo tuma luga dia 23 di februari 2022 na Biblioteca 
Nacional Aruba di 5 or p.m. pa 7:30 p.m. 


POETA DI PATRIA 2022 


Tayor di con pa 
harma diferente 
composicion 


poetico 


25 di jeb'marii 2022. 
ES iþlicteca 
N acional Aruba 


5 ΟΝ pa 730 pan. 


Registra na artedipalabra(igmail of 
na DCA tel: 5822185 


Pa inscribi pa Poeta di Patria y tayer, por manda un mail 
na artedipalabra(Ogmail.com 
, Of pa mas informacion por vama na Departamento di 


Cultura Aruba na tel: 5822185 

Durante e celebracion di 30 aña di Ataniro den farandula den un 
sala completamente ven di Cas di Cultura, Minister di Cultura a 
dirigi algun palabra na tur presente. Minister Xiomara Maduro 
na nomber di Gobierno di Aruba, a felicita v otorga Ataniro 
un reconocimento como muestra di aprecio pa su aporte na 
cultura di Pais Aruba v su aprecio pa nos dushi Papiamento. 
Durante su discurso Minister Maduro a recorda con Janiro 


Eisden a inicia su carera den musica. Como un hoben ven 
di curashi ela lanta e banda 'Basic One' v a cosecha exito cu 
e cancion 'Suave'. Despues di esaki tur aña Niro ta produci 
tres pa cinco cancion cu ta figura den Top 100 di nos radionan 
emisora y tambe na nos islanan ruman, caminda ela bira un 
eminencia. 


E mandatario a sigui bisa cu Janiro ta haci historia como e 
prome 'rapper' cu a 'rap' na Papiamento na Aruba ya cu esaki 
ta un genero di musica cual e idioma ingles tabata domina. Ela 
demostra su aprecio pa nos idioma y a haci cu e 'rap'mento 
den nos idioma Papiamento, a bira popular y a bira parti di 
cultura di nos Pais. Janiro a haci hopi frase cu e ta usa den su 
cancionan, bira un dicho den Papiamento, ya cu por ehempel 
ora nos ta pasa bon, nos ta bisa 'E cos aki ta dushi, e cos aki 
ta dushi mes”. 


Janiro ta hopi orguyoso di su distrito San Nicolas, caminda cu 
ela nace. Esaki e ta demostra door di graba su videonan den 
San Nicolas cu actuacion di e hobennan di San Nicolas. Ta 
di admira con e ta yuda promove e distrito cu a wake nace y 
crece den su carera musical. 


Ataniro a participa tambe varios biaha na Calypso contest 
y a sali e cantante mas popular. Ela subi e tarima di Tumba 
Festival na Aruba y tambe na nos hermana isla Corsou. Na 
Aruba ela sali na segundo luga y na Corsou ela clasifica den 
final y a marca historia ora su cantica a sali e cantica popular 
di caya na aña 2015. 


E mandatario ta gradici e hobenan di 'Gang di Arte' y 'Dream 
Dare Do' cu a bini cu e iniciativa pa e celebracion aki y cu hunto 
cu Departamento di Cultura a hinca un bunita show den otro y 
dedica esaki na Ataniro. Un palabra di gradicimento tambe na 
Fundacion ‘Everything is Possible’ y ‘Centro di Bario Dakota’ 
cu tambe a coopera pa haci e evento aki posibel. 

Dia Internacional di Lenga Materno ta riba 21 di februari di tur 
aña, esaki segun proclamacion di UNESCO. Departamento di 
Cultura Aruba (DCA) tin e proyecto di 'Arte di Palabra' (AdP) 
cu ta un competencia di conta cuenta y di storia cortico, y skirbi 
y declama poesia pa e hoben escolar. Inscripcion a habri y 
por inscribi pa e competencia di e aña aki. Tur alumno di scol 
secundario por participa y por inscribi cerca nan docente di 
Papiamento te cu dia 14 di maart 2022. 


AdP Interinsular ta un competencia entre Corsou, Boneiro 
y Aruba. Esaki ta un competencia pa alumnonan di scolnan 
avansa cu DCA ta organisa for di 2009 y cu aña pa aña e 
interes bou di nos hobennan ta creciendo pa participa. E aña 
aki lo ta bay ta e di 14 edicion di AdP cu lo tuma luga riba dia 
2 di april 2022 na Cas di Cultura. 


Meta di e proyecto aki ta pa duna hobennan e oportunidad pa 
demostra nan creatividad literario; pa promove lesamento y 
skirbimento den nos idioma Papiamento; pa stimula publicacion 
di arte literario den Papiamento, y tambe pa e hobennan di 
A.B.C. tin un intercambio den nan cultura. 


Cue proyecto aki DCAta traha hunto cu Fundacion Corectornan 
Papiamento Aruba. Pa medio di e competencia aki di Arte di 
Palabra ta stimula e hobennan pa medio di nan poesia of cuenta 
cortico haci bon uzo di nos idioma Papiamento y enrikece nan 
conocemento di nos idioma. 


Ora di saca informacionnan cultural di tur loke ta publicacion. 
DCA ta haci su esfuerso pa percura pa tur ta den bon idioma 
Papiamento. Na momento di duna relato den forma oficial nos 
di DCA ta aplica e Vocabulario Ortografico di Papiamento di 
2009. 


Den sentido general ta considera idioma, como e medio 
unificado di mas importante di un cultura. Idioma ta carga tur 
pensamento y experiencia humano, cultura y identidad. Idioma 
ta transferi cultura. 


Mirando esaki DCA tin idioma Papiamento como un punto 
importante den su educacion cultural. Ortografia, idioma, 
literatura den lenga materno, nan tur ta un simbolo sumamente 
importante, como muestra di un propio identidad. Mester 
mustra cu e oficialisacion por crea aprecio y stimula nos pa, 
cu orguyo y amor, siña nos hendenan conoce e historia di nos 
idioma materno bon y promove e uzo corecto di papi'e y skirbie 
(papia- y skirbimento). 


Durante e desaroyo di nos idioma materno Papiamento y como 
Departamento di Cultura Aruba bou auspicio di Ministerio di 


PR 

Cultura ta keda enfoca pa su retonan pa educa, promove, 
cuida y hacie mas conoci e bon uzo di nos Papiamento pa 
generacionnan cu ta bini. 


Pabien Arubianonan riba Dia Internacional di Lenga Materno 
riba 21 di februari 2022. 

GUILLFRED BESARIL 


EMBAHADOR DI BELGICA CU BISHITA DI 
CORTESIA SERCA MINISTER BESARIL 


Den Haag — Recientemente embahadora di Belgica sra. 
Anick van Calster a haci un bishita di cortesia na Minister 
Plenipotenciario sr. Guillfred Besaril. 


Durante e combersacion embahador Van Calster a duna di 
conoce cu e ta sigi e desaroyonan na Aruba y cu e la tuma 
nota cu Aruba desde fin di September 2021tin un Gobierno 
nobo. 


Embahadora van Calster ta mira esaki como un bon oportunidad 
pa mira den ki forma Belgica y Aruba por coopera cu otro. 


Minister Besaril a mustra embahadora Van Calster riba 


e cooperacion existente entre Universidad di Leuven y 
Universidad di Aruba. 


Un cooperacion cu ta sumamente exitoso y fructifero pa ambos 
partido. Pesey segun e mandatario esaki mester por sirbi como 
base pa cooperacion riba otro terenonan tambe. 


Embahadora Van Calster a termina su bishita gradiciendo 
Minister Besaril pa e encuentro ameno y a afirma cu mirando 
e hecho cu e ta embahadora Belgica pa Reino Hulandes, lo ta 
su lugar pa haci un bishita na Aruba y e otro paisnan di Reino 
den Caribe. 


ΙΙ Δί) ΟΛ 

Departamento di Salud Publico: 


UPDATE 22 DI FEBRUARI 2022 


Segun resumen di awe 5 persona a recupera y un total di 
13 caso nobo di COVID-19 a keda registra di cual 5 ta no- 
residente. E cifranan aki ta representa un ‘Positivity rate’ bou 
di nos residentenan di 14%. 

E cantidad di casonan activo di COVID-19 pa awe ta 60 y 


14 caso pa dia y un averahe di 'Positivitv rate' semanal di 24% 
pa dia. 


Actualmente na Aruba tin 7 persona interna cu of debi na 
COVID di cual den ICU tin 1 persona y riba piso general tin 6. 


Na Colombia tin actualmente 6 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 211. Datos 
ta ilustra casonan nobo di COVID cu un averahe semanal di 

Positivo 


Vacuna 


MINISTERIO DI TURISMO, 
SALUBRIDAD PUBLICO 
y DEPORTE 


ΗΑΒΙΤΩΝΑ VACUNA 

ΡΕΝΤΕΜΡΟΡΙ. YVACUNACION 


uzo di aparatonan electronicol 


E uzo di celularnan v otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un 'individualizacion' of 'aislamento' hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo v impulsividad. Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isla! 


Ami 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba 

E ΜΙΗΟ COSNAN DEN BIDA ΝΟ ΤΑ BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU ΜΕΥΜΕΥ DI CADA DIFICULTAD, 


ΤΙΝ UN OPORTUNIDAD PA EXPLORA! 

